joelniklaus/EU_Wikipedias huggingface dataset:
Regimantas Ramonas

Regimantas Ramonas (g. 1945 m. sausio 14 d.) – inžinierius ekonomistas Lietuvos ir Biržų rajono savivaldybės politinis bei visuomenės veikėjas.

Biografija 
1975 m. baigė Vilniaus inžinerinį statybos institutą, inžinierius ekonomistas.

1994–1995 m. Biržų rajono valdytojas, 1997–2003 m. Panevėžio apskrities viršininko administracijos Teritorijų planavimo ir priežiūros skyriaus Biržų rajono vyr. specialistas, Valstybinės teritorijų planavimo ir statybos inspekcijos tarnybos Vyr. inspektorius. 2003–2007 m. ir 2007–2011 m. Biržų rajono savivaldybės meras. Lietuvos savivaldybių asociacijos valdybos narys, žurnalo „Savivaldybių žinios“ redakcijos narys.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Biržų rajono skyriaus narys, 2004–2011 m. skyriaus pirmininkas.

1995–1997 m., 2000–2003 m. (LDDP), 2003–2007 m. (LSDP), 2007–2011 m. ir nuo 2011 m. Biržų rajono savivaldybės tarybos narys. 

Žmona Valė Ramonienė, vaikai Donatas, Gediminas.

Šaltiniai 

Biržų merai
Lietuvos ekonomistai
Kęstutis Slavinskas (1967)

Kęstutis Slavinskas (1967 m. sausio 5 d. Bajoriškiuose, Biržų rajonas – 2015 m. sausio 10 d. Vilniuje) – pedagogas, Lietuvos ir Biržų rajono savivaldybės politinis veikėjas.

Biografija 
1974–1984 m. mokėsi Biržų 1-oje vidurinėje mokykloje, 1984–1985 m. Panevėžio internatinės sporto mokyklos krepšinio sekcijoje. 1985–1992 m. studijavo Lietuvos kūno kultūros institute.

1988–1989 m. Kirdonių aštuonmetės mokyklos, 1992–1994 m. Juodeišių ir Kvetkų pagrindinės mokyklos mokytojas. 1994–1996 m. Seimo nario Nikolajaus Medvedevo visuomeninis padėjėjas, 1996–1997 m. Seimo nario Rolando Zuozos padėjėjas. 1997–2003 m. Biržų rajono savivaldybės mero pavaduotojas. 2004–2005 m. Liberalų ir centro sąjungos Panevėžio apskrities koordinatorius. 2004 m. Biržų krašto laikraščio „Šiaurės rytai“ korespondentas.

1995–2015 m. Biržų rajono savivaldybės tarybos narys. 

1989–2003 m. Lietuvos socialdemokratų partijos narys, 1993–2003 m. Biržų skyriaus pirmininkas, 1993–2003 m. LSDP tarybos narys, 1997–1999 m. prezidiumo narys, 1994–1996 m. LSDP Panevėžio zonos regioninis sekretorius, Panevėžio apskrities koordinatorius. Nuo 2003 m. Lietuvos liberalų ir centro sąjungos, nuo 2006 m. Liberalų sąjūdžio narys, Valdybos narys, Biržų rajono skyriaus pirmininkas.

1995–1997 m. Socialinės plėtros komiteto pirmininkas.

Sutuoktinė Vaidutė. Mirė po sunkių avarijoje patirtų sužalojimų. Palaidotas Jokūbiškių kaimo kapinėse.

Šaltiniai 

Lietuvos vicemerai
Biržų politikai
Emilis Jokūbas Trečiokas

Emilis Jokūbas Trečiokas (g. 1938 m. sausio 2 d. Smaliečių kaime, Biržų rajonas – 2004 m. kovo 22 d. Biržuose) – žurnalistas, literatas, kraštotyrininkas, Lietuvos politinis veikėjas.

Biografija 
 
Baigęs Panevėžio pedagoginę mokyklą, dirbo Kirdonių ir Kvetkų mokyklose. Studijavo Vilniaus pedagoginiame institute. Gavęs rusų kalbos pedagogo diplomą, įstojo į Vilniaus universiteto žurnalistikos fakultetą, kurį baigęs dirbo laikraščio „Biržiečių žodis“ redakcijoje. Nuo 1990 m. Biržų rajono tarybos patarėjas, nuo 1993 m. Biržų rajono savivaldybės administracijos kalbos tvarkytojas.

Nuo 1990 m. Lietuvos demokratinės darbo partijos narys, Biržų rajono tarybos pirmininkas, nuo 2001 m. Lietuvos socialdemokratų partijos Biržų rajono skyriaus narys. 2001–2004 m. LSDP tarybos narys.

1995 m. kovo – birželio mėn. ir 2000 m. kovo – balandžio mėn. Biržų rajono savivaldybės tarybos narys (LDDP sąraše).

Parašė informacinius leidinius „Biržų rajonas“, Iš „Biržų krašto istorijos“, apybraižų knygą „Biržai“ (kartu su V. Bitinaite), parengė išsamų įžymesnių kraštiečių sąvadą, rašė eilėraščius apie meilę gimtojo krašto gamtai. Biržų krašto kalendoriaus autorius.

Biržų politikai
Lietuvos žurnalistai
Lietuvos kraštotyrininkai
Finikso Suns

Finikso „Suns“ – () NBA Vakarų konferencijos Ramiojo vandenyno pogrupio krepšinio komanda iš Fynikso, Arizonos.

Istorija 

1968-69 m. tarpsezonyje vietos NBA lygoje atiteko komandoms iš Fynikso ir Milvokio. Už vietą lygoje komandos turėjo sumokėti po 2 mln. JAV dolerių. 2013-14 m. sezone tapo vos antrąja komanda istorijoje kuri laimėjusi 48 rungtynes, nepateko į atkrintamąsias varžybas.

Sezonai

Žaidėjai 
2015 m. spalio 19 d. duomenys:

Šlovės muziejaus nariai 
 Charles Barkley
 Jerry Colangelo
 Connie Hawkins
 Gail Goodrich

Įamžinti marškinėliai 
Finikso „Suns“ klubas yra įamžinęs garsiausių savo krepšininkų marškinėlius. Numeriai marškinėlių, kuriuos jie nešiojo, daugiau niekada nebus naudojami komandoje. Į šį sąrašą įeina:

 5 Dick Van Arsdale, G, 1968-77
 6 Walter Davis, G, 1977-88
 7 Kevin Johnson, G, 1988-2000
 9 Dan Majerle, P, 1988-95, 2001-02
 24 Tom Chambers, P, 1988-93
 33 Alvan Adams, C, 1975-88
 34 Charles Barkley, P, 1992-96
 42 Connie Hawkins, P, 1969-73
 44 Paul Westphal, G, 1975-80, 1983-84; vyr. treneris (atleistas), 1992-96 
 832 Cotton Fitzsimmons, vyr. treneris, 1970-72, 1988-92, 1996; (832 reiškia pergalių skaičių)
 Taip pat pagerbtas ir treneris Joe Proski

Nuorodos 
 Oficiali Finikso „Suns“ svetainė

NBA klubai
Finiksas
Rimvydas Stanislovas Mickevičius

Rimvydas Stanislovas Mickevičius (g. 1940 m. kovo 18 d. Panevėžyje) – architektas, Lietuvos ir Druskininkų savivaldybės politinis veikėjas.

Biografija 
 
1947–1958 m. mokėsi Panevėžio 4–oje vidurinėje mokykloje, 1960–1966 m. studijavo Vilniaus dailės instituto Architektūros fakultete.

1958–1959 m. Panevėžio elektros tinklų elektromonteris, 1959–1960 m. Kauno Statybos valdybos Nr. 11 darbininkas. 1966–1973 m. „Komprojekto“ Druskininkų skyriaus architektas, grupės vadovas, vyr. architektas. 1973–1985 m. Druskininkų Vykdomojo komiteto pirmininko pavaduotojas, 1985–1988 m. pirmininkas, 1988–1990 m. LKP Druskininkų miesto komiteto pirmasis sekretorius. 1990–1991 m. susivienijimo „Monolitas“ projektų vyr. inžinierius, 1991–1992 m. VĮ „Ekspo“ grupės vadovas, direktoriaus pavaduotojas, 1992–1995 m. „Alytaus monolitas“ projekto vadovas, nuo 1995 m. „Vilprojektas“ projektų vadovas.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Druskininkų skyriaus narys. 2000–2003 m. (LDDP sąraše), 2003–2007 m. ir nuo 2008 m. Druskininkų savivaldybės tarybos narys, 2000–2007 m. Kurorto plėtros komiteto pirmininkas.

Druskininkų politikai
Lietuvos architektai
Baltoji balanda

Baltoji balanda (, , ) –  burnotinių (Amaranthaceae) šeimos, balandų (Chenopodium) genties augalas.

Vienmetis, 10−100 (150) cm aukščio žolinis augalas. Stiebas status, briaunotas, išsišakojęs. Lapai kiaušiniški, rombiški, galai nusmailėję, nelygiai dantyti, šiek tiek skiautėti, rečiau lygiakraščiai. Tankūs kotuotų žiedų kamuolėliai susitelkę į šakotas šluoteles. Apyžiedžio lapeliai 5, su skiauterėle, raukšlėti, gelsvi. Žiedkočiai ir apyžiedžiai baltai miltuoti. Vaisiai visiškai apgaubti apyžiedžio ir apyvaisio. Apyvaisis plonas, persišviečiantis. Sėklos apskritos, juodos, rudos, gana įvairaus dydžio. Augalas subrandina 3000 - 200 000 ir daugiau sėklų. Jas platina vėjas ir vanduo.

Žydi birželio−rugsėjo mėn. Labai dažna visoje Lietuvoje. Auga daržuose, laukuose, dykvietėse, šiukšlynuose. Labai įvairuojantis augalas. Lietuvoje žinomi keli jos varietetai: var. microphyllum − lapai smulkūs, beveik nedantyti ir var. eaalbam − lapai ilgesni, danteliai stambesni. Viena iš labiausiai paplitusių piktžolių. Jaunos šakelės ir lapai vartojami maistui kaip špinatai. Sėklų miltų dedama į duonos kepinius. Žolė tinka pašarui. Augalas vaistinis. Vaistams iškart po žydėjimo pjaunamos šviežios arba sudžiūvusios balandos viršūnėlės, žolė, rečiau renkamos sėklos.

Baltosios balandos preparatai gerina virškinimą, lengvina atsikosėjimą, tonizuoja ir stiprina organizmą. Jie vartojami sergant avitaminoze, viduriuojant, kankinant pavasariniam nuovargiui, išsekus po sunkių ligų, nutukus.

Literatūra 
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 14 psl.

Burnotiniai
Piktžolės
Vaistiniai augalai
Ričardas Malinauskas

Ričardas Malinauskas (g. 1965 m. balandžio 22 d. Skaisčiūnuose, Kapsuko rajonas) – Lietuvos ir Druskininkų savivaldybės politinis bei visuomenės veikėjas.

Biografija 
1972–1974 m. mokėsi Kapsuko rajono Skaisčiūnų, 1974–1979 m. Radviliškio rajono Alksniupių, 1979–1980 m. Palonų aštuonmetėse mokyklose, 1980–1983 m. Baisogalos vidurinėje mokykloje. 1983–1984 m. studijavo Kauno politechnikos institute, 1984–1987 m. Lietuvos žemės ūkio akademijoje. 1991–1993 m. UAB „Madma“ direktoriaus pavaduotojas komercijai. 1993–2000 m. UAB „Hesona“ generalinis direktorius, 1998–2000 m. VšĮ „Hesonos klubas“ vadybininkas. 2000–2003 m. Kauno technologijos universitete studijavo termofikacinę inžineriją, šilumos energetikos inžinierius.

1999 m. ir 2000 m. Pabaltijo automobilių kroso čempionas (B‑1600 kategorija), 2001 m. Lietuvos automobilių sporto meistras. 

Nuo 2000 m. balandžio mėn. Druskininkų savivaldybės tarybos narys, Druskininkų savivaldybės meras. Nuo 2000 m. Smulkaus ir vidutinio verslo plėtros tarybos narys.  2001–2016 m. Lietuvos socialdemokratų partijos (LSDP) narys, Druskininkų skyriaus pirmininkas, LSDP tarybos narys. Europos socialistų partijos narys. 2003–2019 m. Lietuvos savivaldybių asociacijos prezidentas. Nuo 2003 m. Kurortų plėtros komiteto prie Turizmo tarybos pirmininkas. Nuo 2007 m. liepos mėn. visuomeninis ministro pirmininko Gedimino Kirkilo patarėjas savivaldybių klausimais. Nuo 2016 m. nepartinio judėjimo „Už Druskininkus“ pirmininkas.  Nuo 2019 m. gegužės mėn. Lietuvos kurortų asociacijos prezidentas.

2019 m. pareikšti įtarimai prekyba poveikiu ir papirkimu, veikiant organizuotoje grupėje.

Šeima 
R. Malinauskas yra vedęs tris kartus. Su pirmąja žmona Daiva (g. 1967) susilaukė dviejų dukterų ir sūnaus. 2010 m. rugsėjo mėn. susituokė su alytiške Ineta. Šioje santuokoje politikui gimė sūnus. 2019 m. rugpjūčio mėn. vedė 20 metų jaunesnę Vaidą.

Įvertinimas 
 2003 m. LTOK Olimpinė žvaigždė
 2004 m. ordino „Už nuopelnus Lietuvai“ Riterio kryžius 
 2005 m. KKSD Sporto garbės komandoro ženklas
 2008 m. žurnalo „Veidas“ organizuotame konkurse išrinktas geriausiu Lietuvos meru

Šaltiniai 

Lietuvos verslininkai
Druskininkų merai
Lietuvos automobilių lenktynininkai
Apdovanotieji Olimpine žvaigžde
Justinas Karosas

Justinas Karosas (1937 m. rugsėjo 7 d. Sangrūdoje, Punsko valsčius – 2012 m. birželio 6 d. Vilniuje) – Lietuvos filosofas marksistas, politinis bei visuomenės veikėjas.

Biografija 
1944–1958 m. mokėsi Sangrūdos vidurinėje mokykloje. 1958–1963 m. studijavo Vilniaus universiteto (VU) Istorijos ir filologijos fakultete, įgijo lietuvių kalbos ir literatūros dėstytojo specialybę.

1963–1967 m. VU Filosofijos katedros asistentas. 1967–1969 m. studijavo VU aspirantūroje, 1969 m. apgynė filosofijos mokslų kandidato disertaciją „Ideologijos vieta ir vaidmuo socialistinės visuomenės vystymesi“. 

1969–1972 m. VU vyresnysis dėstytojas, 1973–1989 m. docentas. 1972–1973 m. stažavosi Vienos universitete. 1984–1985 m. gavęs A. von Humboldto stipendiją stažavosi Frankfurto prie Maino, Manheimo, Gyseno universitetuose.

1989–1992 m. VU Filosofijos fakulteto dekanas, 1994 m. habilituotas daktaras, 2000 m. profesorius.

Nuo 1963 m. SSKP narys, 1990 m. Lietuvos demokratinės darbo partijos narys, partijos pirmininko pavaduotojas, nuo 2001 m. Lietuvos socialdemokratų partijos (LSDP) narys, LSDP tarybos narys.

2000–2003 m. Druskininkų savivaldybės tarybos narys. 1992–2012 m. Seimo narys, 2001–2004 m. ir 2005–2006 m. Europos reikalų komiteto pirmininko pavaduotojas, 2004–2012 m. Užsienio reikalų komiteto pirmininkas. 

Daugelio monografijų, knygų ir straipsnių autorius. Rašė ideologijos ir vertybių teorijos klausimais (marksistiniu aspektu): „Socializmas ir ideologija“ (1976 m.), „Metodologiniai marksistinės filosofijos bruožai“ (1981 m.) ir kt. 

Palaidotas Antakalnio kapinėse.

Įvertinimas 
 2004 m. Druskininkų miesto garbės pilietis 
 2004 m. Ordino „Už nuopelnus Lietuvai“ Komandoro kryžius 
 2007 m. Ordino „Už nuopelnus Lietuvai“ Komandoro didysis kryžius

Šaltiniai

Nuorodos 
 J. Karosas: E. Žiobienės atleidimas būtų padiktuotas „rėksnių minios“, 2010-10-21

Seimo nariai
Lietuvos filosofai
Lietuvos miestų ir rajonų garbės piliečiai
Druskininkų politikai
Arvydas Vyšniauskas

Arvydas Vyšniauskas (g. 1963 m. vasario 10 d. Radviliškyje) – inžinierius energetikas, Lietuvos profsąjungų ir Elektrėnų savivaldybės politinis bei visuomenės veikėjas.

Biografija 
1981 m. baigė Radviliškio 3-ąją vidurinę mokyklą ir įstojo į Kauno politechnikos instituto Elektrotechnikos fakultetą, kurį 1986 m. baigė ir įgijo inžinieriaus elektriko specialybę.

Pagal paskyrimą pradėjo dirbti budinčiu elektromonteriu Lietuvos VRE, dabar – AB Lietuvos elektrinė. 1987 m. pervestas į Kruonio hidroakumuliacinę elektrinę pamainos viršininku, 1998–2007 m. Kruonio HAE Elektros cecho viršininko pavaduotojas. 2007–2011 m. Elektrėnų savivaldybės meras, 2015–2019 m. – mero pavaduotojas.

2003–2020 m. Elektrėnų savivaldybės tarybos narys. 

Nuo 1998 m. Lietuvos socialdemokratų partijos narys, 2000 m. Elektrėnų skyriaus pirmininko pavaduotojas, nuo 2005 m. pirmininkas, LSDP tarybos narys.

Iki 2007 m. Kruonio HAE profesinės sąjungos pirmininko pavaduotojas.

Šaltiniai 

Elektrėnų merai
Lietuvos inžinieriai energetikai
Vilius Cibulskas

Vilius Cibulskas (g. 1952 m. liepos 4 d. Šiūlėnuose, Ignalinos rajonas) – inžinierius, Lietuvos ir Ignalinos rajono savivaldybės politinis bei visuomenės veikėjas.

Biografija 
 
1959–1967 m. mokėsi Šiūlėnų aštuonmetėje mokykloje, 1968 m. Naujojo Daugėliškio vidurinėje mokykloje, 1970 m. baigė Ignalinos 1–ą vidurinę mokyklą, 1975 m. su pagyrimu – Kauno politechnikos institutą, inžinierius elektromechanikas.

1975–1983 m. Kauno politechnikos instituto mokslinio tyrimo sektoriaus mokslinis bendradarbis, studijavo aspirantūroje. 1983–1993 m. Ignalinos valstybinio žuvininkystės ūkio inžinierius, 1993–1995 m. Ignalinos rajono valdytojo pavaduotojas – ekonomikos ir finansų skyriaus viršininkas, 1995–1997 m. Ignalinos rajono žemės ūkio valdybos viršininkas, 1997–2001 m. Ignalinos rajono savivaldybės administratorius, 2001–2004 m. Utenos apskrities viršininkas, 2004 - 2008 m. Utenos apskrities viršininko pavaduotojas, 2009 - 2011m. Ignalinos rajono savivaldybės mero patarėjas,  2011- 2014 m. iki dabar Europos parlamento nario J. Paleckio padėjėjas, dabar Seimo narės Rimantės Šalaševičiūtės padėjėjas - sekretorius. 

Žmona - Adelė Cibulskienė. Turi sūnų Vaidotą (g. 1978 m.) ir dukrą Dovilę (g. 1988 m.).

Politinė veikla 
1990 m. kaip Sąjūdžio remiamas kandidatas išrinktas rajono Tarybos deputatu. 

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Ignalinos rajono skyriaus narys.

1990–1995 m. Ignalinos rajono tarybos deputatas, 1995–1997 m., 2000 m. kovo – balandžio mėn. (LDDP sąraše) ir 2003 m. (LSDP sąraše), 2007–2011 m. ir nuo 2011 m. Ignalinos rajono savivaldybės tarybos narys.  

1995–2014 m. renkamas Ignalinos rajono savivaldybės tarybos nariu.

1997– 2001 m. Ignalinos rajono savivaldybės administratorius. 

2001 – 2004 m. Utenos apskrities viršininkas. 

2004 - 2008 m. Utenos apskrities viršininko pavaduotojas. 

2009 - 2011m. Ignalinos rajono savivaldybės mero patarėjas.

Nuo 2009m. Ignalinos rajono LSDP skyriaus pirmininkas.

2011-2014 m. – EP nario J.Paleckio padėjėjas,dabar Seimo nario padėjėjas – sekretorius. 

2015 m.  savivaldybių tarybų rinkimuose skyriaus iškeltas ir LSDP tarybos patvirtintas kandidatas į Ignalinos merus.

Šaltiniai 

Ignalinos politikai
Lietuvos apskričių viršininkai
Lietuvos inžinieriai elektromechanikai
Kalesninkų seniūnija

Kalesninkų seniūnija – administracinis-teritorinis vienetas Šalčininkų rajono savivaldybės pietvakariuose.

Istorija 

|-
| 2001-04  || || 2243 || 36 kaimai, 5 viensėdžiai, 1 kaimo dalis
|-
| 2009-09-01  || 104 || || 36 kaimai, 5 viensėdžiai
|-
| 2011 m.  || || 2064 || 36 kaimai, 5 viensėdžiai
|-
| 2016-08-13  || || || 36 kaimai, 5 viensėdžiai
|-
| 2021 m.  || || 1638 || 23 gyvenvietės, turinčios >9 gyventojus
|}

Gyvenvietės 

Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):

|-
| Adomiškės, k. || || 15
|-
| Anciuškos, k. || 40 || 64
|-
| Balandiškės, k. || 35 || 39
|-
| Baltapetriai, vs. || || 0
|-
| Bandiškės, k. || 14 || 16
|-
| Beržiškės, k. || || 3
|-
| Biliniškės, k. || || 0
|-
| Dabrai, k. || 29 || 44
|-
| Daugidonys, k. || 129 || 148
|-
| Didžiosios Zubiškės, k. || 87 || 124
|-
| Diežiškės, k. || || 9
|-
| Geismantai, k. || 12 || 29
|-
| Gudiškės, k. || || 1
|-
| Gumbiškės, k. || || 2
|-
| Jundiškės, k. || 17 || 21
|-
| Kalesninkai, k. || 506 || 639
|-
| Karsokai, k. || 11 || 18
|-
| Krupaviesai, k. || || 0
|-
| Kudelionys, k. || 29 || 36
|-
| Mangėliškės, vs. || || 2
|-
| Mantviliškės, k. || 155 || 186
|-
| Matuizos, k. || 65 || 104
|-
| Miežiškės, k. || 13 || 14
|-
| Naniškės, k. || 27 || 26
|-
| Naujasėdžiai, vs. || || 3
|-
| Pašiškės, k. || || 0
|-
| Paturis, k. || 14 || 25
|-
| Petuchavas, k. || || 1
|-
| Prūdelis, k. || 23 || 12
|-
| Purvėnai, k. || 264 || 295
|-
| Rukonys, vs. || || 9
|-
| Stačionys, k. || || 3
|-
| Starka, k. || 36 || 48
|-
| Šarkučiai, k. || || 0
|-
| Šniūrai, k. || 13 || 22
|-
| Švieslaukis, k. || || 4
|-
| Užberžės, vs. || || 0
|-
| Vaidagai, k. || 32 || 58
|-
| Verseka I, k. || 29 || 19
|-
| Verseka II, k. || 18 || 24
|-
| Vozbūniškės, k. || || 1
|}

Seniūnaitijos 

2009 m. įsteigtos 6 seniūnaitijos:
 Daugidonių seniūnaitija: Daugidonių k., Vozbuniškių k., Beržiškių k., Mangėliškių k., Gudiškių k., Stačionių k., Naujasėdžių k., Naniškių k., Dabrų k., Švieslaukio k., Anciuškių k.
 Kalesninkų 1-oji seniūnaitija: Mokyklos gatvė , Naujoji gatvė, Žalioji gatvė, Bažnyčios gatvė, Patūrio k.
 Kalesninkų 2-oji seniūnaitija: Draugystės gatvė, Parko gatvė, Varėnos gatvė, Vienkiemiai, Vaidagų k., Karsokų k., Rūkonių k., Bandiškių k.
 Mantviliškių seniūnaitija: Miežiškių k., Geismontų k., Kudelionių k., Starkos k., Mantviliškių k
 Matuizų seniūnaitija: D. Zubiškių k., Matuizų k., Versekos I, Versekos II, Gumbiškių k., Balandiškių k., Diežiškių k., Adamiškių k., Jundiškių k.
 Purvėnų seniūnaitija: Purvėnų k., Prūdelio k., Šniūrų k.

Šaltiniai 

 Kalesninkų seniūnija 
 Salcininkai.lt 

Šalčininkų rajono savivaldybės seniūnijos
Alfonsas Švirinas

Alfonsas Švirinas (g. 1932 m. lapkričio 17 d. Tamuliškėse, Alytaus rajonas – 2019 m. vasario 14 d. Ignalina) – Lietuvos politinis veikėjas.

Biografija 
Mokėsi Krokialaukio pradžios mokykloje, Ūdrijos progimnazijoje, Alytaus berniukų gimnazijoje, Simno vidurinėje mokykloje. 1970 m. baigė Vilniaus aukštąją partinę mokyklą, ekonomistas.

1990–1996 m. etatinis Lietuvos demokratinės darbo partijos Ignalinos tarybos pirmininkas, nuo 1996 m. Seimo nario Česlovo Juršėno padėjėjas sekretorius.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos narys, LSDP tarybos narys, Ignalinos rajono skyriaus pirmininkas. 1990–1995 m. Ignalinos rajono tarybos deputatas, 1995–1997 m., 1997–2000 m., 2000–2003 m., 2003–2007 m. ir 2007–2011 m. Ignalinos rajono savivaldybės tarybos narys.

Nusipelnęs kultūros-švietimo darbuotojas, LSDP Ignalinos rajono skyriaus Garbės pirmininkas.

Vedęs; žmona Stasė, dukros Gražina, Loreta, sūnus Kęstutis Švirinas, teisininkas, verslo teisės advokatas. 

Buvo renkamas deputatu Druskininkuose, Varėnoje ir Ignalinoje. Juo dirbo virš 40 m. Nepriklausomoje Lietuvoje 22 m. Dalyvavo daugelyje Sąjūdžio renginių Vilniuje, "Baltijos kelio" akcijoje, sausio 13-ąją budėjo prie Lietuvos AT rūmų.

Gimė Lietuvos savanorio - kariuomenės kūrėjo 1918-23 m. Jono Švirino šeimoje.

Šaltiniai 

Ignalinos politikai
Rimantas Sinkevičius

Rimantas Sinkevičius (g. 1952 m. balandžio 3 d. Jūsiškėse, Anykščių rajonas) – Lietuvos politinis, komjaunimo ir savivaldos veikėjas, Seimo narys, chemijos pramonės vadybininkas, buvęs UAB „Koncernas Achemos grupė“ vystymo direktorius, chemijos inžinierius.

2012–2016 m. – Lietuvos susisiekimo ministras.

Biografija 

Gimė valstiečių šeimoje. 1970 m. baigė Kavarsko vidurinę mokyklą, 1975 m. Kauno politechnikos instituto Cheminės technologijos fakultetą, neorganinių medžiagų ir trąšų cheminės technologijos inžinierius technologas.

1975 m. iki 1979 m. pabaigos LKJS Kauno miesto komiteto darbuotojas, skyriaus vedėjas (dirbo su komjaunimu susijusį darbą), pašalintas iš darbo dėl giminaičių dalyvavimo pokario rezistencijoje, tarnavo tarybinėje armijoje Maskvoje, įgijo karininko laipsnį. Nuo 1980 m. Jonavos VĮ „Azoto“ gamyklos pamainos viršininkas, nuo 1983 m. cecho, laboratorijos viršininkas, nuo 1993 m. AB „Achema“ Naujovių ir pažangos centro direktoriaus pavaduotojas, 1997–2000 m. komercijos direktoriaus pavaduotojas-realizacijos skyriaus viršininkas, 2005–2008 m. UAB „Koncernas Achemos grupė“ vystymo direktorius. 2000–2004 m. ir nuo 2008 m. Seimo narys.

1990–2001 m. Lietuvos demokratinės darbo partijos narys, Jonavos skyriaus pirmininko pavaduotojas, LDDP tarybos narys. 2001–2017 m. Lietuvos socialdemokratų partijos Jonavos rajono skyriaus narys, LSDP tarybos narys, LSDP pirmininko pavaduotojas, 2005–2013 m. Jonavos skyriaus pirmininkas.

1995–1997 m., 1997–2000 m., 2000–2003 m. ir nuo 2007 m. Jonavos rajono savivaldybės tarybos narys, 1997–2000 m. valdybos narys, Ekonomikos, finansų ir verslo komiteto pirmininkas. Buvo LR aplinkos ministerijos kolegijos narys.

Lietuvos ir Lenkijos prekybos rūmų valdybos narys. Dalyvavo visuomeninėje veikloje. Medžiotojų draugijos Jonavos skyriaus valdybos narys, Egzaminų komisijos pirmininkas, Medžiotojų būrelio „Santaka“ pirmininkas, Jonavos Senamiesčio gimnazijos Tarybos narys ir kt.

Žmona Ligita (g. 1958 m.), „Achemos" inžinierė technologė. Dukra Rūta Sinkevičiūtė (g. 1987 m.), teisininkė. Sūnus Mindaugas Sinkevičius (g. 1984 m.), Jonavos rajono vicemeras.

Piktnaudžiavimo alkoholiu Seime skandalas 
Sinkevičius pagarsėjo skandalu, kai 2010 m. balandžio 7 d., pasibaigus komitetų posėdžiams, po pietų, jį pastebėjo kiti Seimo nariai svirduliuojantį Seimo koridoriais, pajautė nuo jo sklindantį alkoholio kvapą. Tuomet Sinkevičius užsirakino savo kabinete. Jame „Lietuvos rytas“ TV žurnalistai vaizdo kamera užfiksavo 3 tuščius viskio ir vieną degtinės butelius. Vėliau Sinkevičius susigėdęs vengė akistatos, vaikščiojo po Seimo kabinetus, stovėjo nusisukęs nuo operatoriaus kameros veidu į sieną ir neigė, kad vartojo alkoholį. Vėliau užsidarė į LRS Ekonomikos komiteto biurą, kur komiteto vedėjos Reginos Zabarauskienės kabinete politikas išbuvo iki pat vakaro. Su Seimo nario statusu nederantį R. Sinkevičiaus elgesį pasmerkė Socialdemokratų partija (pirmininkas Algirdas Butkevičius). Kolegos elgesį svarstė Seimo LSDP frakcija.

Šaltiniai 

|-

Lietuvos susisiekimo ministrai
Lietuvos prekybos rūmų darbuotojai
Seimo nariai
Jonavos politikai
Edmundas Mulokas

Edmundas Mulokas (g. 1957 m. gruodžio 25 d. Kaune) – Lietuvos ir Jonavos rajono savivaldybės politinis bei visuomenės veikėjas.

Biografija 
1964–1968 m. mokėsi Purviškių pradžios, 1968–1975 m. Seredžiaus vidurinėje mokyklose, 1975–1980 m. studijavo Kauno politechnikos instituto Elektronikos fakultete, inžinierius – elektrikas. 1999 m. baigė Kauno technologijos universitetą, viešojo administravimo magistras.

1980 m. Jonavos chemijos statybos tresto Statybos valdybos Nr. 1 energetikas, 1982 m. LKJS Jonavos rajono komiteto instruktorius, 1984 m. UAB „Jonavos kinas“ direktorius. 1997–1999 ir 2000–2003 m. Dumsių seniūnijos seniūnas, Lietuvos savivaldybių seniūnų asociacijos narys. 1999–2000 m. ir 2003–2004 m. Jonavos rajono savivaldybės mero pavaduotojas. 2005–2006 m. Jonavos rajono savivaldybės administracijos direktorius. 2006 m. UAB „Harimanas“ viešbučio – restorano direktorius, 2008 m. UAB „Jonavos autobusai“ direktorius, 2015 m. UAB ,,Jonavos paslaugos" direktorius.

Nuo 1995 m. Lietuvos socialdemokratų partijos Jonavos rajono skyriaus narys, nuo 2001 m. skyriaus pirmininko pavaduotojas. 1997–2000 m., 2000–2003 m., 2003–2005 m., 2007–2008 m. ir 2011 -2015m.,2015 -(atsisakė mandato) Jonavos rajono savivaldybės tarybos narys. 

Nuo 1995 m. Jonavos keliautojų klubo pirmininkas, Lietuvos keliautojų sąjungos tarybos narys. 1994–1997 m. Lietuvos kino rodytojų asociacijos narys. 1981 ir 1988 m. Lietuvos slidžių turizmo vicečempionas, Lietuvos turizmo čempionas (už žygį prie Laptevų jūros lietuvių tremties vietomis, 1989 m. už žygį Prano Juozapo žemėje, 1990 m.); TSRS turizmo čempionas (su Lietuvos komanda, už žygį slidėmis Jakutijoje, 1988 m.). Jo vadovaujama komanda – Lietuvos komandinio turizmo čempionato I vietos laimėtoja (už žygį Fanų kalnuose, 1988 m.).

Vedęs; žmona Irena, vaikai Andrius, Milda, Eglė.

Šaltiniai 

Jonavos vicemerai
Lietuvos sporto turistai
Lietuvos kalnų turistai
Lietuvos slidžių turistai
Lietuvos inžinieriai energetikai
Lietuvos savivaldybių seniūnai
Jiestrakis

Jiestrakis – kaimas Prienų rajono savivaldybėje, 5 km į pietvakarius nuo Šilavoto, apie 6 km į vakarus nuo Ingavangio ir 10 km į šiaurės rytus nuo Igliaukos, Jiesios dešiniajame krante. Seniūnaitijos centras. Iš vakarų prieina Varnabūdės giria. Veikia biblioteka, paštas (LT-59024), parduotuvė.

Istorija 

Jiestrakis minimas 1761 m. Prienų parapijos metrikų knygose. 1950–1995 m. kolūkio centrinė gyvenvietė. 1923 m. įsteigta pradžios mokykla, dab. Šilavoto mokyklos pradinio ugdymo skyrius, jame mokosi apie 50 vaikų. 1953 m. įkurta biblioteka, 1960 m. medicinos punktas, 1961 m. paštas, remontuojami kultūros namai.

|}

Gyventojai

Žymūs žmonės 
 Leonas Gustaitis (1897–1942), karinis veikėjas, Generalinio štabo pulkininkas.
 Petras Karvelis (1897–1976), ekonomistas, politinis ir visuomenės veikėjas.
 Albinas Mitrulevičius, politinis bei visuomenės veikėjas.

Šaltiniai 

Prienų rajono savivaldybės gyvenvietės
Gintautas Mišeikis

Gintautas Mišeikis (g. 1957 m. gruodžio 17 d. Bukintlaukyje, Tauragės raj.) – teisininkas, veterinarijos gydytojas, Lietuvos ir Kaišiadorių rajono politinis veikėjas.

Biografija 
 
1965–1974 m. mokėsi Žiežmarių vidurinėje mokykloje, 1974–1976 m. Klaipėdos 19–oje vidurinėje mokykloje, 1977 m. baigė Kauno profesinę technikos mokyklą Nr. 23 (kino mechanikas). 1977–1982 m. studijavo veterinariją Lietuvos veterinarijos akademijoje, 1982 m. stažavosi Leningrado veterinarijos institute. 2007 m. baigė Mykolo Romerio universitetą, teisininkas.

1982–1984 m. Palomenės kolūkio (Kaišiadorių rajonas), 1984 m. S. Nėries kolūkio, 1985–1987 m. Kaišiadorių eksperimentinio ūkio, 1987–1998 m. UAB „Kaišiadorių agrofirma“ vyr. veterinarijos gydytojas. 1998–2003 m. AB „Lietuvos paštas“ Kaišiadorių rajono skyriaus viršininkas, 2003 m. balandžio – birželio mėn. Kaišiadorių rajono savivaldybės meras. 2003–2014 m. Lietuvos Respublikos ginklų fondo prie Lietuvos Respublikos Vyriausybės direktorius. 2014–2016 m. šio fondo vyriausiasis patarėjas. 2017–2018 m. Valstybinės vartotojų teisių apsaugos tarnybos direktoriaus pavaduotojas.

Nuo 1995 m. Lietuvos socialdemokratų partijos narys, nuo 1999 m. LSDP tarybos narys, Kaišiadorių rajono skyriaus pirmininkas.

2000–2003 m., 2003–2007 m. Kaišiadorių rajono savivaldybės tarybos, 2000–2003 m. ir valdybos narys.

Sutuoktinė Audrė, vaikai Gintarė, Justas.

Šaltiniai

Kaišiadorių politikai
Kaišiadorių merai
Simas Jasaitis

Simas Jasaitis (g. 1982 m. kovo 26 d. Vilniuje) – krepšininkas, žaidęs lengvojo krašto puolėjo pozicijoje. Ilgametis Lietuvos vyrų krepšinio rinktinės žaidėjas.

Profesionalo karjerą pradėjo 2000 m. Vilniaus „Sakalų“ klube. 2001 m. perėjo į Vilniaus „Lietuvos rytą“, kuriame žaidė iki 2006 m.

2006 m. perėjo į vieną tituluočiausių Europos klubų – „Maccabi“, ir nors šioje komandoje buvo vienas pagrindinių žaidėjų, bet sezonas nebuvo sėkmingas nei komandai, nei asmeniškai pačiam krepšininkui. 2007 m. rugpjūtį krepšininkas perėjo į ACB lygoje žaidžiantį Vitorijos „TAU Ceramica“ klubą. 2008 m. birželio 28 d. klubo prezidentas paskelbė, kad kitą sezoną klube nerungtyniaus Simas Jasaitis . 2008 m. liepą pasirašė 600 tūkst. eurų per sezoną vertės sutartį su Badalonos „Joventut“. 2009 m. liepos 30 d. pasirašė vienerių metų sutartį su Stambulo „Galatasaray Café Crown“ klubu, tačiau sezono pabaigoje nepratęsė sutarties su Turkijos klubu.. 2010 m. gruodžio 31 d. pasirašė kontraktą su Vilniaus „Lietuvos rytu“. 2011 m. liepos 19 d. pasirašė vienerių metų sutartį su „Türk Telekom“ komanda.
2012 m. birželio 15 d. pasirašė dvejų metų kontraktą su Krasnodaro „Lokomotiv-Kuban“ ekipa.

2017 m. liepos pabaigoje sugrįžo į Lietuvą ir pasirašė vienerių metų sutartį su Panevėžio „Lietkabelio“ klubu.

2019 m. rugpjūčio viduryje persikėlė į Ispanijos antrosios lygos Palensijos „Baloncesto“ klubą, su kuriuo pasirašė vienerių metų sutartį.

2022 m. birželio viduryje prisijungė prie Mažeikių „Mažeikių“ klubu ir tapo žaidžančiuoju vyr. trenerio asistentu.

Laimėjimai 
 LKL čempionas (2002, 2006 m. – „Lietuvos Rytas“)
 ULEB taurės čempionas (2005 m. – „Lietuvos Rytas“, 2013 m. – Krasnodaro „Lokomotiv-Kuban“)
 BBL čempionas (2006 m. – „Lietuvos Rytas“)
 Izraelio čempionas (2007 m. – „Maccabi“)
 Ispanijos čempionas (2008 m. – „TAU Ceramica“)
 Pasaulio krepšinio čempionatas (Turkija), Bronzos medalis – 2010 m.
 2015 m. LKL vicečempionas

Dalyvavimas čempionatuose 

|}

Šaltiniai 

Jasaitis, Simas
Lietuvos olimpiečiai
Roberts Štelmahers

Robertas Štelmaheris (; g. 1974 m. lapkričio 19 d. Rygoje) – buvęs krepšininkas, žaidęs Latvijos rinktinėje. Žaidė įžaidėjo pozicijoje. Ūgis 190 cm. Svoris 87 kg.

2009 m. rugpjūčio pradžioje tapo Vilniaus „Perlas“ trenerio M. Linarto asistentu. 2010 m. vasario pradžioje buvo pasirinktas Latvijos vyrų krepšinio rinktinės vyr. trenerio asistentu. 2010 m. spalio 8 d. laikinai užėmė Vilniaus „Lietuvos Ryto“ vyr. trenerio postą. 2010 m. spalio 11 d. tapo Vilniaus „Perlo“ vyr. treneriu.

2012 m. birželio 14 d. tapo Ventspilio „Ventspils“ klubo vyr. treneriu ir pasirašė dvejų metų sutartį.

Trenerio karjera 

 2010 m. rugsėjo 7-spalio 8 d.: Vilniaus „Perlo“ trenerio asistentas
 nuo 2010 m.: Latvijos vyrų krepšinio rinktinės trenerio asistentas
 2010 m. spalio 8-spalio 11 d.: Vilniaus „Lietuvos Ryto“ vyr. treneris (laikinai)
 2010–2012 Vilniaus „Perlo“ vyr. treneris
 2012-2015 Ventspilio „Ventspils“ vyr. treneris
 2015-2016 Valmiera/ORDO vyr. treneris
 2016-2017 Slupsko „Energa Czarni“ vyr. treneris
 2017- Ventspilio „Ventspils“ vyr. treneris

Pasiekimai 
 Latvijos čempionas (1996, 1997, 1998 – „Broceni“)
 Lenkijos čempionas (2000 – „Sląsk“)
 Slovėnijos čempionas (2004 – „Olimpija“)
 LKL vicečempionas (2005, 2007 – „Lietuvos Rytas“)
 ULEB taurės laimėtojas (2005 – „Lietuvos Rytas“)
 BBL čempionas (2006, 2007 – „Lietuvos Rytas“)
 LKL čempionas (2006 – „Lietuvos Rytas“)
 ULEB taurės vicečempionas (2007 – „Lietuvos Rytas")

Nuorodos 

Štelmahers
Užsienio krepšininkai Lietuvos komandose
Latvijos krepšinio treneriai
Sandis Buškevics

Sandis Buškevicas (Sandis Buškevics; g. 1977 m. sausio 28 d. Ventspiliyje) – buvęs Latvijos rinktinės žaidėjas, treneris.

2010 m. gruodžio 4 d. sugrįžo į Latviją, Ventspilio "Ventspils" klubą. 2011 m. kovo 2 d. buvo atleistas.

2019 m. liepos pradžioje tapo Klaipėdos „Neptūno“ vyr. trenerio asistentu.

Pasiekimai 

 Latvijos čempionas (2000, 2001, 2002, 2003 – „Ventspils“)
 BBL čempionas (2006 – „Lietuvos Rytas“)
 LKL čempionas (2006 – „Lietuvos Rytas“)

Trenerio karjera 

 2014–2016 m. : Valkos „Valga“ vyr. treneris
 2014-2017 m.: Vilniaus „Lietuvos Ryto“ vyr. trenerio asistentas
 2018 m.: Jekabpilio „Jēkabpils“ vyr. treneris
 2018-2019 m.: Panevėžio „Lietkabelio“ vyr. trenerio asistentas
 2019- m.: Klaipėdos „Neptūno“ vyr. trenerio asistentas

Nuorodos 

Buškevics, Sandis
Užsienio krepšininkai Lietuvos komandose
Senas Strūnaitis

Senas Strūnaitis – gatvinis kaimas Švenčionių rajono savivaldybėje, keli kilometrai į šiaurės rytus nuo Naujo Strūnaičio. Kiek į vakarus teka Strūna. Gyvenvietei suteiktas etnokultūrinio kaimo statusas. Jo pietinėje dalyje stovi valstybės saugomas mokyklos pastatų kompleksas. Per kaimą veda akmenimis grįstas kelias.

Gyventojai

Šaltiniai

Nuorodos 
 

Švenčionių rajono savivaldybės gyvenvietės
Pajiešmeniai

Pajiešmeniai (arba Pajiešmenė) – kaimas Pasvalio rajono savivaldybėje, 4 km į šiaurės vakarus nuo Krinčino, prie Jiešmens upės. Seniūnaitijos centras. Yra pagrindinė mokykla (su ikimokyklinio ugdymo skyriumi), biblioteka (nuo 1970 m.), medicinos punktas. Išlikę Pajiešmenės dvaro rūmai (statyti 1895 m.), oficina, ūkiniai pastatai. Yra molio telkinys. Ant Jiešmens kaime sudarytas Pajiešmenių tvenkinys. Iš šiaurės rytų prieina Pajiešmenių miškas. Šalia kaimo šakojasi keliai  ir .

Istorija 

LTSR metais Pajiešmeniai buvo Naradavos sodininkystės tarybinio ūkio centrinė gyvenvietė. Seniau pro kaimą ėjo Pasvalio–Biržų geležinkelis.

Gyventojai 

1866 m. Pajiešmenių dvare buvo 5 gyventojai.

Šaltiniai

Nuorodos 
 Pajiešmenių kaimas

Pasvalio rajono savivaldybės gyvenvietės
Dagiai

Dagiai – kaimas Mažeikių rajono savivaldybės pietvakariuose, į vakarus nuo Sedos. Seniūnaitijos centras. Prie Sedos-Barstyčių kelio. Šiaurėje ribojasi su Žadeikių, rytuose - su Beržėnų k. Iš pietų kaimas ribojasi su Plungės raj. Vakarinėje dalyje yra Dagių miškas. Veikia kaimo bendruomenė, medicinos punktas, buvo pradinė mokykla.

Istorija 

Pirmą kartą Dagiai paminėti 1665 m.

Gyventojai

Šaltiniai

Nuorodos 
 

Mažeikių rajono savivaldybės gyvenvietės
Kubiliūnai

Apie kaimą Radviliškio rajone žr. Kubiliūnai (Radviliškis).

Kubiliūnai – kaimas šiaurės rytinėje Pasvalio rajono savivaldybės dalyje, 3 km į šiaurės rytus nuo Saločių. 1992–2008 m. veikė Pasvalio rajono Kubiliūnų žemės ūkio bendrovė (Pasvalio rajono ŽŪB „Kubiliūnai“ pirmininkas Jonas Remeika). Išlikę Kubiliūnų dvaro rūmai.

Gyventojai

Šaltiniai 

Pasvalio rajono savivaldybės gyvenvietės
Mikoliškis

Mikoliškis – kaimas Pasvalio rajono savivaldybėje, 3 km į pietus nuo Pušaloto. Seniūnaitijos centras. Yra medicinos punktas, Pušaloto mokyklos pradinio ugdymo skyrius, biblioteka. Pro kaimą teka Lėvens kairysis intakas Amata.

Istorija 

TSRS okupacijos metais Mikoliškis – Pušaloto apylinkės Mikoliškio paukštininkystės tarybinio ūkio (dab. žemės ūkio kooperatyvas „Mikoliškio paukštynas“) centrinė gyvenvietė. 1958 m. įsteigta pradžios mokykla, vaikų darželis, kultūros namai, 1968 m. – biblioteka.

Gyventojai

Žymūs žmonės 

Kaime gimė:
 Barbora Burbaitė-Eidukevičienė, gydytoja (1867–1939 m.)
 Vaidotas Jukna, pedagogas, vadybininkas (1966 m.).

Šaltiniai 

Pasvalio rajono savivaldybės gyvenvietės
Tel Avivo apygarda

Tel Avivo apygarda (מחוז תל אביב) – apygarda Izraelio vakaruose, Viduržemio jūros pakrantėje. Administracinis centras – Tel Avivas. Sudaro 10 miestų, 2 vietinės savivaldybės ir 2 regioninės savivaldybės.

miestai
 Bat Jamas
 Bnei Brakas
 Givatajimas
 Herclija
 Holonas
 Or Jehuda
 Ramat Ganas
 Ramat Hašaronas
 Tel Avivas-Jafa
 Kirjat Onas

vietinės savivaldybės
 Azoras
 Kfar Šmarjahu

regioninės savivaldybės
 Efalas
 Hof Hašaronas

Izraelio apygardos
Jeruzalės apygarda

Jeruzalės apygarda (מחוז ירושלים) – apygarda Izraelio valstybės centrinėje dalyje. Administracinis centras – Jeruzalė. Sudaro 2 miestai, 3 vietinės savivaldybės ir 1 regioninė savivaldybė.

miestai
 Jeruzalė
 Bet Šemešas

vietinės savivaldybės
 Abu Gošas
 Mevaseret Sionas
 Kirjat Jearimas

regioninės savivaldybės
 Mate Jehuda

Izraelio apygardos
Šiaurės apygarda (Izraelis)

Šiaurės apygarda (מחוז הצפון, اللواء الشمالي) – apygarda Izraelio šiaurės rytuose. Apygarda kontroliuoja ir okupuotas Golano aukštumas. Sudaro 15 miestų, 63 vietinės savivaldybės, 14 regioninių savivaldybių. Be to, Golano aukštumose yra dar 6 vietinės ir 1 regioninė savivaldybės.

miestai
 Afula
 Akas
 Bet Šeanas
 Karmielis
 Maalot Taršiha
 Migdal Haemekas
 Naharija
 Nazaretas
 Nazerat Ilitas
 Sachninas
 Šefa Amras
 Tamra
 Tiberija
 Zefatas
 Kirjat Šemona

Izraelio apygardos
Haifos apygarda

Haifos apygarda (מחוז חיפה) – apygarda Izraelio šiaurės vakaruose, Viduržemio jūros pakrantėje ir Libano pasienyje. Administracinis centras – Haifa. Sudaro 9 miestai, 19 vietinių ir 5 regioninės savivaldybės.

miestai
 Haifa
 Nešeras
 Kirjat Ata
 Kirjat Bjalikas
 Kirjat Mockinas
 Kirjat Jamas
 Tirat Karmelas
 Hadera
 Um el Fahemas

Izraelio apygardos
Centrinė apygarda

Centrinė apygarda (מחוז המרכז) – apygarda Izraelio centrinėje dalyje, ribojasi su Vakarų Krantu. Turi priėjimą prie Viduržemio jūros. Administracinis centras – Ramla. Sudaro 14 miestų, 26 vietinės ir 14 regioninių savivaldybių.

miestai
 Netanija
 Tira
 Hod Hašaronas
 Kfar Saba
 Petah Tikva
 Raanana
 Roš Haajinas
 Jehud Neve Efraimas
 Lodas
 Ramla
 Nes Ziona
 Rehovotas
 Rišon Lezionas
 Jabnelis

Izraelio apygardos
Pietų apygarda (Izraelis)

Pietų apygarda (מחוז הדרום) – apygarda Izraelio pietuose, tarp Egipto ir Jordanijos. Taip pat ribojasi su Gazos ruožu ir Vakarų Krantu. Šiaurės vakaruose siekia Viduržemio jūrą, o pietuose – Akabos įlanką. Beveik visą teritoriją užima Negevo dykuma. Administracinis centras – Ber Ševa. Sudaro 12 miestų, 12 vietinių ir 14 regioninių savivaldybių.

Miestai
 Aškelonas
 Ašdodas
 Gatas
 Kirjat Malachi
 Sderotas
 Aradas
 Ber Ševa
 Dimona
 Ejlatas
 Netivotas
 Ofakimas
 Rahatas

Izraelio apygardos
Haifa

Háifa () – trečias pagal dydį Izraelio miestas, esantis šalies šiaurės vakaruose, Viduržemio jūros pakrantėje, Karmelio kalno pašlaitėje. Haifos apskrities administracinis centras.

Istorija 
Haifos pavadinimas greičiausiai kilo iš hebrajų k. žodžių hof yafe – „nuostabus paplūdimys“. Miestas žinomas jau nuo antikinių laikų ir tada vadintas Sikaminonu (Sycaminon). Talmude miestas minimas III a. pr. m. e. Iki VII a. valdyta Bizantijos, vėliau persų ir arabų. Viduramžiais Haifa žinoma Caiphas pavadinimu. XII a. kryžiuočiai čia įkūrė savo pilį, tačiau ją netrukus sugriovė Saladino kariai. 1716 m. miestą sugriovė beduinai, tačiau atstatė naujoje vietoje. 1799 m. Haifą užėmė Napoleonas. XX a. pradėjo augti kaip svarbus uostamiestis ir prekybos centras. Įkūrus Izraelio valstybę čia atvykę žydai išstūmė iki tol dominavusius arabus.

Kultūra 
Haifoje be tradicinių judaizmo ir islamo religijų atstovų yra nemažai krikščionių, Ahmadi atstovų, druzų. Haifoje veikia Bahajų pasaulinis centras. Mieste yra Haifos universitetas ir technologijų institutas.

Ekonomika ir susisiekimas 
Naftos rafinavimas, naftos chemijos, elektronikos, maisto, chemijos, stiklo, cemento, tekstilės pramonė. Šalia miesto yra tarptautinis Haifos oro uostas, o Haifos įlankos pakrantėje – jūrų uostas.

Lankytini objektai 
 Karmelio kalnas – svarbus religinis centras,
 XIII a. karmelitų vienuolynas,
 Didžioji Haifos sinagoga, 
 Pasaulinis bahajų centras,
 Archeologinės radimvietės Karmelo kyšulyje,
 Haifos, jūrų, imigrantų, muzikos, japonų kultūros ir kiti muziejai,
 parkai (Ha Karmel), sodai.

Sportas

Futbolas 
 Hapoel Haifa FC
 Maccabi Haifa FC

Šaltiniai

Nuorodos 
 Oficiali svetainė
 Haifos universitetas
 Wikitravel:Haifa

Izraelio miestai
Katiliškiai

Katiliškiai – kaimas Marijampolės savivaldybėje, prie kelio Marijampolė–Šunskai, 1 km į šiaurės vakarus nuo Mokolų. Seniūnaitijos centras.

Istorija 

Kaime yra Suvalkijos pensionas, buvęs Suvalkijos psichoneurologijos internatas.

Gyventojai

Žymūs žmonės 

Kaime gimė:
 Juozas Katilius, katalikų kunigas.
 Petras Katilius, Lietuvos matematikas.

Šaltiniai 

Marijampolės savivaldybės gyvenvietės
Kušliškiai

Kušliškiai – kaimas Kalvarijos savivaldybėje, 1 km į vakarus nuo Kalvarijos, prie kelio  . Kaime yra Kalvarijos pensionatas.

Gyventojai

Žymūs žmonės 

Kušliškiuose gimė Lietuvos nepriklausomybės akto signataras Petras Klimas (1891–1969).

Šaltiniai 

 

Kalvarijos savivaldybės gyvenvietės
Stonaičiai

Stonaičiai – kaimas Plungės rajono savivaldybėje, 4 km į pietus nuo Prūsalių. Yra pensionatas. Kaimas išsidėstęs dešiniajame Babrungo krante, netoli jo žiočių.

Gyventojai

Šaltiniai 

Plungės rajono savivaldybės gyvenvietės
Antaviliai

Antaviliai (arba Antavilis) – Vilniaus miesto dalis, esanti į šiaurės rytus nuo miesto centro, prie kelio  (Nemenčinės plento). Į rytus nuo Antavilių telkšo telkšo Antavilio ežeras, prasideda Antavilių miškas. Pačiuose Antaviliuose telkšo dar du maži ežerėliai – Antavilio mažasis ir Antavilio pusdubenis, bei prateka Neries intakas Antavilis.

Yra paštas, parduotuvė, senelių pensionas (su koplyčia), vandenvietė, kapinės. Šiaurinę dalį sudaro kolektyviniai sodai. Išlikę Antavilių dvaro sodybos fragmentai: svirnas, klojimas, buvusi mokykla, daržinė, rūsys, pora gyvenamųjų pastatų, Radziševskių koplyčia.

Kursuoja 17 autobusas maršrutu Antaviliai–Antakalnis (stotelės: Antaviliai, Antavilių žiedas, J. Biliūno st.), stoja priemiestiniai autobusai.

Istorija 

Nuo XVIII a. minimas Antavilių dvaras. Tikėtina, kad senasis kaimo pavadinimas buvęs *Antavilkas arba *Antavilkai (1554 m. – Hontowielk, nors jau 1736 m. – Antowilla, 1791 m. – Антовиль). Kaimo pavadinimas turbūt kilęs nuo ežero (plg., Antazavė, Antanašė ir kt.). Anot Jono Jurkšto, ežeras seniau turėjęs vadintis *Avilys, o pagal jį pavadintas ir dvaras („ant Avilio“).

Antavilių dvaras ir palivarkas priklausė Pacams, vėliau Radziševskiams, Korsakams.

1905 m. Antavilių dvare ir jo valdose gyveno 39 gyventojai., 1931 m. – 128 gyventojai. Prie Vilniaus kaimas prijungtas 1969 m.

Įtariama, kad 2004–2006 m. Antaviliuose, buvusio žirgyno patalpose veikė slaptas CŽV kalėjimas.

Gyventojai

Šaltiniai 

 

Vilniaus miesto dalys
Dambava (Radviliškis)

Dambava – kaimas Radviliškio rajono savivaldybėje, 4 km į rytus nuo Pakalniškių, Daugyvenės kraštovaizdžio draustinyje, šalia kelio . Yra Dambavos Dievo Apvaizdos bažnyčia.

Gyventojai

Šaltiniai

Nuorodos 
 

Radviliškio rajono savivaldybės gyvenvietės
Georgijus Jefremovas

Georgijus Jefremovas (g. 1952 m. vasario 11 d. Maskvoje) – Lietuvos ir Rusijos literatas, poetas, vertėjas, dramaturgas. Lietuvos ir Rusijos rašytojų sąjungų narys.

Biografija 
1969–1971 m. studijavo Lietuvoje, Vilniaus pedagoginiame institute. 1991–1995 m. Maskvos M. Gorkio vardo Literatūros institute dėstė kursą vertėjams iš lietuvių kalbos. 2006 m. jam skirta Jurgio Baltrušaičio premija už nuopelnus lietuvių ir rusų kultūroms.

Vertimai 
Pirmasis vertimas publikuotas 1970 m. Į rusų kalbą vertė J. Baltrušaičio, Maironio, S. Neries, B. Sruogos, J. Marcinkevičiaus, M. Martinaičio, B. Brazdžionio, H. Radausko, S. Gedos, T. Venclovos, A. Marčėno, A. Šlepiko, S. Parulskio, J. Kelero eiles; A. Bučio, J. Kunčino, M. Ivaškevičiaus prozos kūrinius; E. Gudavičiaus „Lietuvos istoriją“.

Kūryba 
Išleido aštuonis eilėraščių rinkinius, publicistikos rinkinį „Vieni kitiems mes esame žmonės“ (1991 m.).

Nuorodos 

Lietuvos vertėjai
Lietuvos rašytojai
Rusijos rašytojai
Pavilnojys

Pavilnojys – kaimas Vilniaus rajono savivaldybėje, prie Vilnojos upelio, 25 km į šiaurės vakarus nuo Vilniaus.

Gyventojai

Šaltiniai 

Vilniaus rajono savivaldybės gyvenvietės
Misti

Misti (, ) – ugnikalnis Andų kalnuose, Peru, šalia Arekipos miesto (El Misti yra šio miesto simbolis). Aukštis - 5822 m.

Kalno viršūnėje iš geležinkelio bėgių pastatytas 6 m aukščio kryžius.

Paskutinis El Misti išsiveržimas vyko 1870 m. (kitais duomenimis, 1784 m.). Šiuo metu rūksta fumarolės .

Kasmet vyksta bėgimo iš Arekipos centro (apie 2300 m virš jūros lygio) į Misti viršūnę varžybos.

Nuorodos 
 Misti ugnikalnių duomenų bazėje

Peru ugnikalniai
Dalaso Mavericks

Dalaso „Mavericks“ () – NBA Vakarų konferencijos Pietvakarių pogrupio komanda iš Dalaso miesto Teksase.

Istorija 
1980 m. NBA Visų Žvaigždžių dienos metu buvo nutarta dėl naujos komandos steigimo. „Mavericks“ sumokėjo $12 milijonų stojamąjį mokestį, kad galėtų įsijungti 1980-81 metų sezone. Komandai buvo pasirinktas pavadinimas pagal 1957–1962 m. TV vesterną „Maverick“, nes James Garner vaidino tą personažą ir kartu buvo vienas iš komandos bendrasavininkų. Dick Motta, kuriam vadovaujant Vašingtono „Bullets“ užsimovė čempionų žiedus 1978 m., tapo pirmuoju komandos treneriu.

Sezonai

Žaidėjai 

2020 m. gruodžio 12 d. duomenys:

Šlovės muziejaus nariai 
Alex English – vienintelis šio klubo atstovas.

Įamžinti marškinėliai 
Dallas Mavericks klubas yra įamžinęs garsiausių savo krepšininkų marškinėlius. Numeriai marškinėlių, kuriuos jie nešiojo, daugiau niekada nebus naudojami komandoje. Į šį sąrašą įeina:

 15 Brad Davis, G, 1980-92
 22 Rolando Blackman, G, 1981-92

Nuorodos 
 Oficiali Dalaso „Mavericks“ svetainė

NBA klubai
Konsepsjonas (Paragvajus)

Konsepsjonas () – miestas centriniame Paragvajuje, Paragvajaus upės dešiniajame krante. Departamento centras. 45,1 tūkst. (2002 m.) gyventojų.

Miestas įkurtas 1773 m. italų imigrantų kaip Villa Concepción. Medienos apdirbimo, cukraus, maisto, odos pramonė. Svarbus prekybos centras Čiako regione. Eksportuojama mediena, galvijai, yerba maté, québracho (naudojamas odų raugimui). Upių uostas. Konsepsjonas 1948 m. buvo Paragvajaus pilietinio karo centras.

Nuorodos 
 Konsepsjono uostas 
 Oficiali svetainė 

Paragvajaus miestai
Kevin Mitnick

Kevinas Deividas Mitnikas (g. 1963 m. rugpjūčio 6 d.) yra vienas žymiausių programišių, kurie buvo nuteisti.

Jis buvo suimtas FTB 1995 m. vasario 15 d. Mitnikas buvo suimtas už sukčiavimą ir įsilaužimą į Fujitsu, Motorola, Nokia ir Sun Microsystems kompiuterių sistemas. Jis sėdėjo kalėjime 5 metus (4 iš jų ikiteisminiu periodu), iš jų 8 mėnesius atskirtas nuo visuomenės ir buvo paleistas 2000 m. sausio 21 d. Per prižiūrimą paleidimą, kuris baigėsi 2003 m. sausio 21 d., jam buvo uždrausta naudotis bet kokia komunikacine technologija, išskyrus taksofoną, nors atsitiktiniais atvejais buvo leidžiama naudotis.

Mitnick, Kevin
Pauly-Wissowa

Pauly-Wissowa, sntr. P.-W., RE, Pauly-Wissowa-Kroll ( – Paulio klasikinių senovės mokslų realijų enciklopedija) – didžiausia išsamiausia enciklopedija vokiečių kalba apie Antiką.

Literatūra 

 Johannes Irmscher: Ein Jahrhundertunternehmen kam zum Abschluß, der Pauly-Wissowa. In: Philologus. 129.1985, S. 133–142.
 Udo W. Scholz: Die Breslauer klassische Philologie und die Realenzyklopädie der klassischen Altertumswissenschaft. In: Jahrbuch der Schlesischen Friedrich-Wilhelms-Universität zu Breslau. Degener, Neustadt Aisch 62.2001–64.2003, S. 311–326.

Nuorodos 
 Trijų leksikonų analizė 
 Naujojo Pauly recenzija 
 FU Berlin: kaip naudoti RE 

Vokiškos enciklopedijos
Istorijos žinynai
Aukštutinės Paranos departamentas

Aukštutinės Paranos deparamentas () – departamentas rytų Paragvajuje, Brazilijos ir Argentinos pasienyje. Administracinis centras – Siudad del Estė.

Geografija 
Aukštutinė Parana išsidėsčiusi Rytų Paragvajuje (Paranenjoje). Šiaurėje ribojasi su Kanindeju, vakaruose su Kaguasu ir Kasapa, pietuose – su Itapuja. Paranos upė rytuose skiria nuo Brazilijos ir Argentinos. Didžiąją departamento dalį užima aukštumos ir kalvagūbriai (driekiasi palei Paraną). Svarbiausi masyvai: San Rafaelio, Itapujos, San Chuano Nepomuko ir Kasapos kordiljeros. Svarbiausia upė – Parana, sudaranti rytinę departamento ribą. Į ją teka šie intakai: Itambėjus, Limojus, Yguasu, Akarajus, Mondajus, Jakuji Guasu, Ipeti ir Njakundajus bei įvairūs upeliai. Paranos ir Akarajaus upės naudojamos hidroenergijos reikmėms (tarp jų viena galingiausių pasaulyje Itaipu HE). Didelių ežerų nėra, tačiau gausu tvenkinių, iš kurių didžiausias – Akarajaus tvenkinys. Klimatas šiltas ir drėgnas. Vidutinė metinė temperatūra 23 °C, per metus svyruoja tarp 19-29 °C. Per metus iškrenta 1900 mm kritulių. Aukštas oro drėgnumas. Nemažą Aukštutinės Paranos dalį dengia miškai.

Gyventojai 
Aukštutinėje Paranoje gyvena virš 560 tūkst. gyventojų, kas sudaro 8,6 % šalies gyventojų. 2/3 departamento gyventojų gyvena miestuose, daugiausiai Siudad del Estėje. Teritorijoje gyvena ~5000 indėnų. Raštingumo lygis 90 %. Vidutinis gyventojų skaičius, tenkantis namui – 5 žmonės.

Ekonomika 
Aukštutinė Parana – svarbus energetinis, pramoninis ir žemdirbystės centras. Departamento hidroelektrinės tiekia didžiąją šalies elektros energijos dalį. Svarbiausia auginama žemės ūkio kultūra – sojos. 2002 m. jų išauginta virš 1,356 mln. tonų. Kitos kultūros (2002 m., tūkst. t): kukurūzai (269), kviečiai (218), cukranendrės (23), medvilnė (12), ryžiai (0,9), tabakas (0,4). Gyvulininkystė (2002 m. tūkst. vnt.): galvijai (392), kiaulės (218), avys (10), arkliai (10), ožkos (6,5). Medienos kirtimas. Turizmas (Itaipu HE, Mondajaus krioklys, Moisés Bertoni monumentas).

Administracinis skirstymas 
Departamentas padalintas į 19 apygardų:
 Siudad del Estė
 Presidente Frankas
 Domingo Martines de Irala
 Chuan Leon Maljorkinas
 Hernandarijasas
 Itakiri
 Chuan Emilio O'Liris
 Njakundajus
 Yguasu
 Los Sedralesas
 Minga Guasu
 San Kristobalis
 Santa Rita
 Naranchalis
 Santa Rosa del Mondajus
 Minga Pora
 Mbarakaju
 San Albertas
 Irunja

Šaltiniai 
 Paragvajaus surašymo statistika

Paragvajaus departamentai